Source: https://dzp.dashofer.sk/onb/33/prakticky-priklad-k-vyplneniu-dp-po-za-rok-2019-bella-s-r-o-uniqueidmRRWSbk196FPkyDafLfWAE1d2WUUfDAbhCKOOxBuxkEVUyVsoT3IYbD08Fa4LsGZ/?uri_view_type=35
Timestamp: 2020-08-06 16:43:20+00:00

Document:
Praktický príklad k vyplneniu DP PO za rok 2019 - Bella, s.r.o. | Komentár k zákonu o dani z príjmov pre právnické aj fyzické osoby
Praktický príklad k vyplneniu DP PO za rok 2019 - Bella, s.r.o.
16.3.2020, Mgr. Lucia Hanusová, HA-NA Consult, Zdroj: Verlag Dashöfer
1.10.55 Praktický príklad k vyplneniu DP PO za rok 2019 – Bella, s.r.o.
Spoločnosť BELLA, s. r. o. mala v roku 2019 výnosy vo výške 859 650 € a náklady vo výške 805 800 €. Z uvedeného vyplýva, že účtovná jednotka dosiahla za rok 2019 výsledok hospodárenia pred zdanením (zisk) vo výške 53 850 €.
1. V roku 2019 bola spoločnosť BELLA, s. r. o. v pozícii prenajímateľa dvoch nehnuteľností. Na jednej prenajatej budove nájomca v roku 2019 vykonal opravy hmotného majetku v sume 15 000,00 €. Išlo o výmenu starých drevených okien za nové plastové okná, pričom to boli opravy nad rámec povinností nájomcu dohodnutých v nájomnej zmluve. Nájomca si uvedené opravy dal do daňových nákladov, o čom písomne informoval prenajímateľa, preto opravy v sume 15 000,00 € spoločnosť BELLA, s. r. o. v pozícii prenajímateľa musela zdaniť ako nepeňažný príjem podľa § 17 ods. 21 ZDP.
2. Spoločnosť v roku 2016 zaúčtovala pohľadávku za zmluvnú pokutu a neprijaté výnosy z tejto pohľadávky vo výške 2 500,00 € posúdila ako nedaňové výnosy (odpočítateľnú položku na riadku 260) podľa § 17 ods. 19 ZDP. V roku 2019 prijala na bankový účet peňažnú úhradu tejto pohľadávky a preto suma 2 500,00 € je teraz pripočítateľnou položkou.
3. Spoločnosť poskytla peňažný dar v sume 2 300,00 € na charitatívne účely. Ďalej spoločnosť poskytla tiež nepeňažný dar miestnej škole – počítač v účtovnej zostatkovej cene 1 000,00 €.
4. Spoločnosť zaúčtovala rezervu na právne spory vo výške 300,00 € a rezervu na audit v hodnote 2 500,00 €.
5. Spoločnosť v roku 2019 zaúčtovala náklady za poradenské služby v celkovej výške 2 200 €, ktoré nezaplatila do konca roku 2019, preto podľa § 17 ods. 19 písm. f) ZDP ide o nedaňový náklad.
6. Spoločnosť zaúčtovala vydanú faktúru za prieskum trhu vo výške 1 000,00 €, ktorých úhradu neprijala do konca roku 2019, preto ide o nedaňový výnos.
7. Spoločnosť pri inventarizácii zásob materiálu zistila manko v sume 2 800,00 €, ktoré odúčtovala do nákladov .Spoločnosť nemá na tento druh zásob stanovenú normu prirodzených úbytkov. Vedúci skladu materiálu má podpísanú hmotnú zodpovednosť a spoločnosť mu zosobnila časť manka v sume 1 000,00 €, ktorú zaúčtovala do výnosov. Zostávajúca časť manka presahujúca prijatú náhradu (predpis výnosov) v sume 1 800,00 € je pripočítateľnou položkou podľa § 21 ods. 2 písm. e) ZDP.
8. V spoločnosti nastali v roku 2019 ešte tieto prípady:
a) Náklady na reprezentačné v celkovej hodnote 750 €
b)Spoločnosť tvorila rezervy na reklamácie v celkovej hodnote 7 800 €
c) Rezervy na nevyfakturované dodávky v celkovej hodnote 900 €
d) Mala DPH zaplatené v AT, ktorú nebude žiadať vrátiť v celkovej hodnote 38 €
e) Kreditné úroky na BU v celkovej hodnote 30 €
1. Opravy hmotného majetku na budove (nepeňažný príjem) 15 000 € 15 000 € 15 000 € (PP) 110
2. Úhrada pohľadávky za zmluvnú pokutu z roku 2016 2 500 € 221 311 2 500 € 2 500 € (PP) 120
3a) Spoločnosť poskytla peňažný dar 2 300 € 543 221 - 2 300 € (PP) 130/A8
3b) Spoločnosť poskytla vecný dar 1 000 € 543 082 - 1 000 € (PP) 130/A8
Vyradenie PC z majetku 1 000 € 082 022 - - -
4a) Rezerva na právne spory 300 € 518 323 - 300 € (PP) 130/A10
4b) Rezerva na audit 2 500 € 518 323 - 2 500 € (PP) 130/A10
5. Náklady za poradenské služby 2 200 € 518 321 - 2 200 € (PP) 140
6. Vystavená faktúra za prieskum trhu 1 000 € 311 602 + 1 000 €(OP) 260
7a) Manko na zásobách. 2 800 € 549 112 - 1 800 € (PP) 130/A7
7b) Časť manka zaplatená vedúcim. 1 000 € 378 648
8a) Náklady na reprezentačné 750 € 513 xxx - 750 € (PP) 130/A6
8b) Tvorba rezerv na reklamácie 7 800 € 548 323 - 7 800 € (PP) 130/A10
8c) Tvorba rezerv na nevyfakt. dodávky 900 € 518 323 - 900 € (PP) 130/A10
8d) DPH z AT (nebudú žiadať) 38 € 5xx xxx - 38 € (PP) 130/A16
8e) Kreditné úroky na BU 30 € 221 662 + 30 € (OP) 240
Okrem toho dosiahla spoločnosť v štáte, s ktorým má Slovenská republika dohodnutú metódu zápočtu dane – základ dane vo výške 17 981 €. Základom dane zo zahraničia je rozdiel medzi zdaniteľnými výnosmi a nákladmi v zahraničí, vyčíslený podľa § 17 až § 29 ZDP zákona o dani z príjmov s výnimkou nákladov, ktoré je daňovník povinný uhrádzať podľa právnych predpisov v štáte zdroja výnosov, ktoré možno uplatniť v rozsahu tamojších predpisov. Základ dane zo zahraničia v sume 17 981,00 € (riadok 2 tabuľky E), predstavuje 20 % z celosvetového základu dane (riadok 3). Započítať tak možno daň zaplatenú v zahraničí v sume 3 776,14 €, čo je 20 % z celosvetovej dane na riadku 700 (18 880,68 x 0,2 = 3 776,14 €); táto suma sa následne prenáša do riadku 710.
Základ dane (ZD) uvedený na riadku 400 89 908
Úhrn príjmov podliehajúcich zdaneniu v zahraničí 17 981
Pomer príjmov z r. 2 k základu dane v r. 1 v %, (vypočítaný na dve desatinne miesta, zaokrúhlený podľa § 47 ods. 2 zákona) (r. 2 : r. 1) x 100 20
Maximálna výška dane zaplatenej v zahraničí, ktorú je možné započítať (zaokrúhlená na eurocenty nahor) (r. 700 II. časti x r. 3) : 100 3 776,14
Daň zaplatená v zahraničí vzťahujúca sa na príjmy uvedené v r. 2(zaokrúhlená na eurocenty nahor) 4 200
Daň uznaná na zápočet (prenáša sa do riadku 710) 3 776,14
Výsledok hospodárenia zistený v zmysle § 9 Opatrenia MF SR o postupoch účtovania: 53 850,00 €
Pripočítateľné položky celkom: 37 088,00 €
Nepeňažný príjem prenajímateľa z opráv uskutočnených nájomcom (§ 17 ods. 21 ZDP) 110 15 000,00 €
Zmluvné pokuty do 31.12.14 prijaté z minulých zdaň. období (§ 17 ods. 19 ZDP) 120 2 500,00 €
Poskytnuté dary (§ 21 ods. 1 ZDP) 130/A8 3 300,00 €
Tvorba rezerv neuzn. za daňový výdavok (§ 21 ods. 2 písm. j) ZDP) 130/A10 300,00 €
Tvorba rezerv neuzn. za daňový výdavok (§ 21 ods. 2 písm. j) ZDP) 130/A10 2 500,00 €
Právne služby do konca zdaň. obdobia neuhradené (§ 17 ods. 19 písm. f) ZDP) 140 2 200,00 €
Manká (§ 21 ods. 2 písm. e) ZDP) 130/A7 1 800,00 €
Výdavky na reprezentáciu (§ 21 ods. 1 písm. h) ZDP) 130/A6 750,00 €

References: § 17
 § 17
 § 17
 § 21
 § 17
 § 29
 § 47
 § 9